Løgumkloster: En etageejendom på Sognegade er tirsdag brudt i brand. Bygningen er overtændt, fortæller Ole Aamann, vagtchef ved Syd- og Sønderjyllands Politi.

Meldingen om branden kom kort efter klokken 17, og omkring klokken 17.30 kan vagtchefen oplyse, at alle personer fra lejlighederne i ejendommen er blevet evakueret.

Der er således ikke nogen personer i fare ved branden. Anderledes står det til med bygningen, da branden endnu ikke er under kontrol.

Politiet kender endnu ikke noget til årsagen til branden.